তৃণমূল যুব কংগ্রেস সভাপতি তথা সাংসদ অভিষেক বন্দ্যোপাধ্যায়ের বিরুদ্ধে ওঠা অভিযোগ নিয়ে আসরে নামল বিজেপি। সাংবাদিক সম্মেলন করে রাজ্য বিজেপি কেন্দ্রীয় সংস্থার মাধ্যমে তদন্তের দাবি তুলল। একই সঙ্গে রাজ্য বিজেপি সম্পাদক সায়ন্তন বসু বলেন, এই ইস্যুতে মুখ্যমন্ত্রী মমতা বন্দ্যোপাধ্যায়ের জবাব দাবি করেন।

রাজ্য বিজেপির হাতে থাকা নথি। যাচাই করেনি এবেলা.ইন।
অভিষেকের সংস্থা কলকাতার একটি বিতর্কিত প্রোমোটিং সংস্থার থেকে বড় অঙ্কের টাকা নিয়েছে বলে সোমবার অভিযোগ তুলেছে সর্বভারতীয় ইংরেজি টিভি চ্যানেল ‘টাইমস নাও’। চ্যানেল দাবি করে, এই অভিযোগ সংক্রান্ত নথিও তাদের হাতে রয়েছে। ওই খবরে বলা হয়, অভিষেক বন্দ্যোপাধ্যায়ের সংস্থা ‘লিপস অ্যান্ড বাউন্ডস প্রাইভেট লিমিটেড’ কলকাতার বিতর্কিত প্রোমোটার রাজকিশোর মোদীর থেকে কমিশন বাবদ মোটা টাকা নিয়েছে। উল্লেখ্য, রাজকিশোর মোদী এখন জমি জবরদখল ও খুনের মামলায় বিচারাধীন। খবরে বলা হয়, যে সময়ে ওই কমিশন ‘লিপস অ্যান্ড বাউন্ডস প্রাইভেট লিমিটেড’ সংস্থাকে দেওয়া হয় তখনও পর্যন্ত সংস্থার ডিরেক্টর ছিলেন তৃণমূল কংগ্রেস সাংসদ অভিষেক বন্দ্যোপাধ্যায়। জানা গিয়েছে এই খবরের সত্যতা নিয়ে প্রশ্ন তুলে ইতিমধ্যেই অভিষেক বন্দ্যোপাধ্যায় ওই টিভি চ্যানেলের বিরুদ্ধে আইনানুগ ব্যবস্থা নিয়েছেন।

রাজ্য বিজেপির হাতে থাকা নথি। যাচাই করেনি এবেলা.ইন।
শুধু তাই নয়, অশোক তুলসিয়ান নামে এক ব্যক্তির এই কাণ্ডে যোগ রয়েছে বলে দাবি করা হয়। রাজকিশোর মোদীর সংস্থা ‘গ্রিন টেক সিটি প্রাইভেট লিমিটেড’-এর একজন ডিরেক্টর। আবার তিনিই অভিষেকের সংস্থা ‘লিপস অ্যান্ড বাউন্ডস প্রাইভেট লিমিটেড’-এরও অডিটর। মঙ্গলবার ওই খবরের জের টেনে ৩০০ কোটি টাকার রহস্য রয়েছে বলেও দাবি করে ‘টাইমস নাও’।
এ দিন রাজ্য বিজেপিও এমন দাবি করেছে। একই সঙ্গে বিজেপির পক্ষে কিছু নথিও সামনে আনা হয়েছে। এই নথি সামনে এনে বিজেপির দাবি, এর মধ্যেই আর্থিক দুর্নীতির প্রমাণ রয়েছে। অনেক অসঙ্গতি রয়েছে হিসেবে। দলের রাজ্য সম্পাদক সায়ন্তন বসু জানিয়েছেন ইতিমধ্যেই এ সব নিয়ে তদন্ত শুরু হয়েছে। তদন্তের স্বার্থে আরও অনেক নথি তাঁদের হাতে থাকলেও তা প্রকাশ করা হচ্ছে না।
দেখুন বিজেপির সাংবাদিক সম্মেলন। শুনুন বক্তব্য—